# **Hotărâre a Guvernului pentru**

# **modificarea și completarea Hotărârii Guvernului nr. 368/1998 privind înființarea**

# **Institutului Național de Expertize Criminalistice - I.N.E.C.**

În temeiul [art. 108](http://lege5.ro/App/Document/gq4deojv/constitutia-romaniei-republicata-in-2003?d=2021-06-03) din Constituția României, republicată,

Guvernul României adoptă prezenta hotărâre.

**Art. I. -** Hotărârea Guvernului [nr. 368/1998](http://lege5.ro/App/Document/ge4donbq/hotararea-nr-368-1998-privind-infiintarea-institutului-national-de-expertize-criminalistice-inec?d=2021-06-03) privind înființarea Institutului Național de Expertize Criminalistice - I.N.E.C., publicată în Monitorul Oficial al României, Partea I, nr. 248 din 3 iulie 1998, cu modificările și completările ulterioare, se modifică și se completează după cum urmează:

**1. La articolul 5 după litera f) se introduce o nouă literă, lit. g), cu următorul cuprins:**

"g) Laboratorul Interjudețean de Expertize Criminalistice Constanța.".

**2. Articolul 16 va avea următorul cuprins:**

"**Art. 16.** - Numărul maxim de posturi pentru institut este de 76, care se încadrează în numărul maxim de posturi stabilit pentru Ministerul Justiției.".

**Art. II –** Litera A de la punctul I al Anexei nr. 3 - "Unități subordonate Ministerului Justiției" la Hotărârea Guvernului 652/2009 privind organizarea și funcționarea Ministerului Justiției, publicată în Monitorul Oficial al României, Partea I, nr. 443 din 29 iunie 2009, cu modificările și completările ulterioare, se modifică potrivit dispozițiilor prezentei hotărâri.

**Art. III. -** Se înființează în subordinea Institutului Național de Expertize Criminalistice – I.N.E.C. Laboratorul Interjudețean de Expertize Criminalistice Constanța, fără personalitate juridică.

|  |  |
| --- | --- |
|  |  |

**Art. IV. -** Prezenta hotărâre intră în vigoare de la data de 1 ianuarie 2022.

**Florin – Vasile CÂȚU**

**Prim-ministru**